1. Identifikačné údaje
   1. Obstarávateľ súťaže

Stredoslovenská distribučná, a.s.

so sídlom: Pri Rajčianke 2927/8, 010 47 Žilina

IČO: 36442151

IČ DPH: SK 2022187453

IBAN: SK44 0200 0000 0021 4355 0551

SWIFT: SUBASKBX

spoločnosť zaregistrovaná v obchodnom registri na Okresnom súde Žilina, oddiel: Sa, vložka číslo: 10514/L

1. Zoznam skratiek

DC - Dátové Centrum

FW - Firewall

WAN – Wide Area Network

VPN – Virtual Private Network

OOB – Out Of Band Network

RMA – Return Merchandise Authorization

1. Úvod

Cieľom tohto dokumentu je poskytnúť prvotnú informáciu o predmete súťaže a zároveň dať pokyny k prvému kolu.

1. Dôvernosť

Všetky údaje a informácie, uvádzané v tomto dokumente považuje Obstarávateľ za dôverné. Bez predchádzajúceho písomného súhlasu Obstarávateľa ich nesmie Uchádzač zverejniť a/alebo použiť k inému účelu, ako pre aký boli Uchádzačovi poskytnuté.

1. Predmet súťaže –základná informácia

Predmetom tohto obstarávania je výmena produkčného firewallového riešenia, nasadeného vo viacerých sieťových zónach (Dátové Centrum, WAN infraštruktúra, VPN koncentrátory, Out Of Band ). Obstarávateľ plánuje modernizáciu realizovať formou obmeny hardvéru a softvéru firewalloveho riešenia. A zároveň v rámci tejto výmeny dôjde aj k úprave topológie siete a rozšíreniu funkcionalít nového riešenia v porovnaní s teraz prevádzkovaným riešením.

Teda okrem hardvéru a softvéru sú súčasťou obstarávania aj všetky súvisiace práce (vrátane optimalizácie konfigurácie, migrácie, testovania, vypracovania dokumentácie atď.), potrebného pre nasadenie nového riešenia do prevádzky. Nasadzovanie nového riešenia nesmie mať negatívny dosah na prevádzku služieb v daných zónach a zároveň negatívny dopad na bezpečnosť.

Pre predstavu rozsahu obstarávateľ uchádzačom poskytuje nasledovné parametre dnes prevádzkovaného riešenia, táto informácia má orientačný charakter a má pomôcť uchádzačom odhadnúť rozsah obstarávaného riešenia:

* 3 lokality DC
* Počet interných užívateľov 1200
* Počet virtuálnych FW 16
* VPN koncentrátorov 5ks
* Použitý staticky aj dynamický routing
* 200 užívateľov interných VPN
* 400 Priemerný počet súbežných externých VPN relácii

Predmetom obstarávania a teda obsahom budúcej dodávky je:

1. Hardvérového a softvérového vybavenia, nového riešenia vrátané podporných systémov ako je manažment, log management, vpn klient, atď ..
2. Technickej podpory výrobcu na všetky hardvérové a softvérové komponenty dodane uchádzačom, počas obstarávateľom definovanej doby. Vrátane služieb súvisiacich s výmenou hardvéru - RMA procesu.
3. Všetkých prác súvisiacich s návrhom, testovaním, implementáciou, migráciou, záverečným akceptačným testovaním, vypracovaním dokumentácie a doplnením CMDB atď..
4. Integračných prác nového riešenia do existujúcich služieb obstarávateľa (napr. SIEM, AD, EntraID, Radius, Tacacs+, atď) vybavenia do prostredia obstarávateľa.

*Podmienky k predmetu dodávky:*

1. *Hlavné systémové komponenty musia byť od jedného výrobcu.*
2. *Počas implementácie a testovania obstarávateľ bude tolerovať plánované výpadky za podmienky, že doba jedného plánovaného výpadku nepresiahne 60 min až 240 min v závislosti na kritičnosť migrovanej zóny.*

Predmetom budúcej dodávky môže byť:

Prevádzka (outsourcing) dodaného firewallového riešenia vrátane podporných systémov, za stanovených SLA parametrov a na obdobie definované Obstarávateľom.

*Poznámka: Obstarávateľ bude požadovať naceniť externú prevádzku dodaného riešenia, avšak vyhradzuje si právo rozhodnúť o uzatvorení, resp neuzatvorení zmluvy až po jeho implementácii*

1. Poskytnutie detailných informácií

Účastníkom obchodnej verejnej súťaže budú poskytnuté detailné informácie o požiadavkách a špecifikáciách firewallového riešenia až po splnení a vyhodnotení požiadaviek prvého kola a podpísaní NDA.

1. Pokyny pre uchádzača – prvé kola obstarania:

Cieľom prvého kola je preveriť odbornosť uchádzača a Obstarávateľ to bude realizovať na základe informácii partnerstva s výrobcom predmetného riešenia, kvality realizačného tímu, a referencii na zákazkách obdobného typu.

V prvom kole uchádzač predkladá minimálne nasledovné informácie:

1. Krycí list – obsahuje základné údaje o predkladateľovi (vid odstavec 8.1)
2. Vyplnený dokument Príloha R1 Referencie (vid odstavec 8.2)
3. Vyplnený dokument Príloha O2 Odbornosť tímu (vid odstavec 8.3)

Nižšie v dokumente sú popísané k jednotlivým bodom

1. Vecné požiadavky na predkladanú ponuku
   1. Požiadavky na obsah krycieho listu

Obstarávateľ definuje **minimálne požiadavky na obsah krycieho listu ponuky:**

1. Názov a základné identifikačné údaje o spoločnosti
2. Kontaktné informácie na autora ponuky.
3. Identifikácia „súťaže“ Obstarávateľa (napr. číslo OVS a názov OVS)
4. Identifikácia ponuky Uchádzača (napr. číslo ponuky a dátum vytvorenia atď.)

Poznámka : Uchádzač sa rozhodne samostatne, či bude „krycí list ponuky“ doplnený o ďalšie informácie.

* 1. Požiadavky na referencie k realizácii

1. Obstarávateľ požaduje, aby uchádzač preukázal svoje skúsenosti a kompetentnosť prostredníctvom referencií z pohľadu realizácie.
2. Obstarávateľ požaduje popísať min. dve relevantné referencie, v zmysle pokynov uvedených v dokumente s názvom „Príloha R1 – Referencie.docx“.
3. Uchádzač vyrozumie „kontaktné osoby“ jeho zákazníkov, ktoré uviedol do svojich referencií v tabuľke v odst. č.1.1, Prílohy R1 – Referencie.docx. T.j. Obstarávateľ požaduje, aby Uchádzač vyrozumel kontaktnú osoby (u ktorej je možné overiť /doplniť informácie o referencii) o tom, že jej môže volať pracovník z IT SSD a požadovať overenie a doplnenie informácií o predmetnej referencii.
4. V tabuľke (viď. odst. č.1.1, Prílohy R1 – Referencie.docx), v stĺpci „Suma“ Obstarávateľ preferuje, ak Uchádzač uvedenie cenu diela/ zákazky v tis. EUR. Avšak, ak je uchádzač viazaný mlčanlivosťou, tak môže použiť namiesto finančného vyjadrenia objemu diela /zákazky aj iné údaje, napr. technické jednotky, na základe ktorých je možné odhadnúť rozsah diela /zákazky (Napr.: IPS Throughput, NGFW Throughput, number of nodes atď.)
   1. Požiadavky na referencie prevádzkovateľa
5. Obstarávateľ požaduje, aby uchádzač preukázal svoje skúsenosti a kompetentnosť prostredníctvom referencií z pohľadu prevádzkovateľa
6. Obstarávateľ požaduje popísať min. dve relevantné referencie, v zmysle pokynov uvedených v dokumente s názvom „Príloha R1 – Referencie.docx“, odst. č.2.
7. Uchádzač vyrozumie „kontaktné osoby“ jeho zákazníkov, ktoré uviedol do svojich referencií v tabuľke v odst. č.2.1, Prílohy P9 – Referencie.docx. T.j. Obstarávateľ požaduje, aby Uchádzač vyrozumel kontaktnú osoby (u ktorej je možné overiť /doplniť informácie o referencii) o tom, že jej môže volať pracovník z IT SSD a požadovať overenie a doplnenie informácií o predmetnej referencii.
8. V tabuľke (viď. odst. č.2.1, Prílohy P9 – Referencie prevadzkovatela.docx), v stĺpci „Suma“ Obstarávateľ preferuje, ak Uchádzač uvedenie rozsah prevádzkovaných služieb. Avšak, ak je uchádzač viazaný mlčanlivosťou, tak môže použiť namiesto finančného vyjadrenia objemu diela /zákazky aj iné údaje, napr. Počet človekodní za / mesiac, počet ticketov za mesiac atď.
   1. Požiadavky na odbornosti implementačného tímu uchádzača
9. Obstarávateľ požaduje realizovať všetky odborné práce „kvalifikovaným personálnom“.
10. Pre účely posúdenia kvality a odbornosti realizačného tímu uchádzača obstarávateľ požaduje vymenovať všetky osoby, ktoré sa budú podieľať na realizácii modernizácii interného firewallového riešenia. Zároveň, ku každej osobe uchádzač uvedie relevantné profesijné informácie - v zmysle pokynov, uvedených v dokumente s názvom „Príloha O2 – Odbornost timu.docx“.   
    (Poznámka: Uchádzač uvedie profesijné údaje členov realizačného tímu, ich odbornosť / špecializáciu, certifikáciu, prax v obore, atď. do tabuľky, resp. do tabuliek v odst. č.1.2, v Prílohe O2 – Odbornost timu.docx. )
11. V prípade, že uchádzač bude dodávať časť prác externými kapacitami, uvedie túto skutočnosť v príslušnom riadku tabuľky pri predmetnej osobe (viď. odst. č.1.2, Prílohy O2 – Odbornost timu.docx).
12. Obstarávateľ požaduje, aby uchádzač mal aktívne partnerstvo s výrobcom riešenia, ktoré bude uchádzač ponukovať.
13. Uchádzač preukáže partnerstvo s výrobcom riešenia a dosiahnutú úroveň partnerstva v zmysle pokynov, uvedených v odst. č. 2.1, v „Prílohe O2 – Odbornost timu.docx“.